સુરત જિલ્લાના પલસાણા તાલુકાનાં કડોદરા પોલીસ સ્ટેશનમા જી.આર.ડી તરીકે ફરજ બજાવતા જવાને સી.આર.પી.સી કલમ 151 મુજબ કરેલી કાર્યવાહીમાં એક ઇસમનું પ્રિન્ટર તથા આઈ.ડી.પ્રૂફને લગતા અસલ દસ્તાવેજો પોલીસે મુકાવી દીધેલાં હોય જે પરત અપાવવા માટે 8 હજાર રૂપિયાની લાંચની માંગણી કરતાં સુરત એ.સી.બીએ ગોઠવેલા છટકા દરમ્યાન આ જી.આર.ડી જવાનને એ.સી.બી ની ગંધ આવી જતાં ત્યાંથી ભાગી છૂટ્યો હતો. બાદમાં તેની ધરપકડ બાદ ગુરુવારના રોજ બારડોલી કોર્ટમાં રજૂ કરવામાં આવ્યો હતો જ્યાં તેને એક દિવસના રિમાન્ડ મંજુર થતા પોલીસ પૂછતાછમાં તત્કાલીન પીએસઆઇ ડી.આર પઢેરિયાની સંડોવણી બહાર આવતા એસીબીએ પઢેરિયાની ધરપકડ કરી હોવાનું જાણવા મળે છે.